অনুমতি না পেলেও সিলেট যাবে ঐক্যফ্রন্ট অনুমতি না পেলেও সিলেট যাবে ঐক্যফ্রন্ট
ঢাকা, শনিবার, ১৯ জানুয়ারি ২০১৯, ৬ মাঘ ১৪২৬ অাপডেট : ২০ মিনিট আগে English
প্রকাশ : ১৯ অক্টোবর ২০১৮, ২০:১৬
জনসভার অনুমতি না পেলেও আগামী ২৪ অক্টোবর সিলেট যাবেন জাতীয় ঐক্যফ্রন্টের নেতৃবৃন্দ। ওই দিন জনসভা করতে না দিলেও ঐক্যফ্রন্টের নেতৃবৃন্দ মাজার জিয়ারত করতে সিলেট যাবেন। শুক্রবার সন্ধ্যায় গণফোরামের সাধারণ সম্পাদক মোস্তফা মহসীন মন্টু সাংবাদিকদের এ কথা জানান।
তিনি জানান, আগামী ২৭ অক্টোবর চট্রগ্রামে জনসভার করার জন্য আমরা আবেদন করেছি। আশা করি আমরা অনুমতি পেয়ে যাবো। এছাড়া বৈঠকে সিদ্ধান্ত হয়েছে যে, আগামী ২৬ অক্টোবর ঢাকায় পেশাজীবীদের সঙ্গে আমরা মতবিনিময় সভা করবো। তবে স্থান এখনও আমরা নির্ধারণ করিনি। পরে আপনাদেরকে জানিয়ে দেওয়া হবে।
মন্টু আরো জানান, লিয়াজোঁ কমিটি আগেই গঠন করা হয়েছে। আর আজকে সমন্বয় ও স্টিয়ারিং কমিটি কমিটি গঠন করা হয়েছে।